CELEX: 32021D0618(01)
Language: el
Date: 2020-12-09 00:00:00
Title: Διοικητική επιτροπή για τον συντονισμό των συστημάτων κοινωνικής ασφάλισης Αποφαση ΑΡΙΘ. S11 της 9ης Δεκεμβρίου 2020 σχετικά με τις διαδικασίες απόδοσης για την εφαρμογή των άρθρων 35 και 41 του Κανονισμού (ΕΚ) αριθ. 883/2004 (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας) 2021/C 236/04

18.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 236/4
               
            
         ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ
         ΑΠΟΦΑΣΗ ΑΡΙΘ. S11
         της 9ης Δεκεμβρίου 2020
         σχετικά με τις διαδικασίες απόδοσης για την εφαρμογή των άρθρων 35 και 41 του Κανονισμού (ΕΚ) αριθ. 883/2004
         (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
         (2021/C 236/04)
         Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ,
         Έχοντας υπόψη το άρθρο 72 στοιχείο α) του Κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), σύμφωνα με το οποίο είναι υπεύθυνη να χειρίζεται όλα τα διοικητικά θέματα και τα θέματα ερμηνείας που απορρέουν από τις διατάξεις των Κανονισμών (ΕΚ) αριθ. 883/2004 και (ΕΚ) αριθ. 987/2009 (2),
         Έχοντας υπόψη τα άρθρα 35 και 41 του Κανονισμού (ΕΚ) αριθ. 883/2004,
         Έχοντας υπόψη τα άρθρα 66 έως 68 του Κανονισμού (ΕΚ) αριθ. 987/2009,
         Ενεργώντας σύμφωνα με τους όρους του άρθρου 71 παράγραφος 2 του Κανονισμού (ΕΚ) αριθ. 883/2004,
         Εκτιμώντας τα ακόλουθα:
         
                     (1)
                  
                  
                     Οι παροχές σε είδος που χορηγούνται από τον φορέα ενός κράτους μέλους για λογαριασμό του φορέα άλλου κράτους μέλους αποδίδονται στο ακέραιο.
                  
               
                     (2)
                  
                  
                     Οι αποδόσεις μεταξύ φορέων, εκτός αντίθετης συμφωνίας, πρέπει να πραγματοποιούνται με ταχύτητα και αποδοτικότητα, ούτως ώστε να αποφεύγεται η έγερση απαιτήσεων που παραμένουν εκκρεμείς επί μακρόν.
                  
               
                     (3)
                  
                  
                     Η σώρευση απαιτήσεων παροχών θα μπορούσε να θέσει σε κίνδυνο την αποτελεσματική λειτουργία του ενωσιακού συστήματος και να απειλήσει τα δικαιώματα των ατόμων.
                  
               
                     (4)
                  
                  
                     Η Διοικητική Επιτροπή, στην απόφαση αριθ. S1, αποφάσισε ότι πρέπει να αποδίδεται στον φορέα του τόπου διαμονής το κόστος υγειονομικής περίθαλψης που παρέχεται βάσει έγκυρης ευρωπαϊκής κάρτας ασφάλισης ασθενείας.
                  
               
                     (5)
                  
                  
                     Λαμβανομένου υπόψη του στόχου των δημοσιονομικών διατάξεων για την επιτάχυνση των διαδικασιών, κρίνεται αναγκαίο να προβλεφθούν προθεσμίες για την κίνηση της διαδικασίας που προβλέπεται στο άρθρο 67 παράγραφος 7 του Κανονισμού (ΕΚ) αριθ. 987/2009.
                  
               
                     (6)
                  
                  
                     Οι από κοινού συμφωνηθείσες βέλτιστες πρακτικές θα συμβάλουν στον ταχύ και αποδοτικό διακανονισμό των αποδόσεων μεταξύ των φορέων,
                  
               ΑΠΟΦΑΣΙΖΕΙ:
         A.   Απόδοση βάσει της πραγματικής δαπάνης [άρθρο 62 του Κανονισμού (ΕΚ) αριθ. 987/2009]
         
         
            Άρθρο 1
            Ο φορέας που προβάλλει απαίτηση απόδοσης βάσει της πραγματικής δαπάνης υποβάλλει τη σχετική απαίτηση το αργότερο εντός της προθεσμίας που προβλέπεται στο άρθρο 67 παράγραφος 1 του Κανονισμού (ΕΚ) αριθ. 987/2009 (στο εξής: Κανονισμός Εφαρμογής). Ο φορέας ο οποίος λαμβάνει την αίτηση εξασφαλίζει την πληρωμή της απαίτησης εντός της προθεσμίας που προβλέπεται στο άρθρο 67 παράγραφος 5 του Κανονισμού Εφαρμογής, αλλά πριν από την καταληκτική ημερομηνία, μόλις είναι σε θέση να το πράξει.
         
         
            Άρθρο 2
            
               1.   Απαιτήσεις απόδοσης παροχών οι οποίες παρασχέθηκαν βάσει της ευρωπαϊκής κάρτας ασφάλισης ασθένειας (ΕΚΑΑ), εγγράφου που αντικαθιστά την ΕΚΑΑ ή οποιουδήποτε άλλου εγγράφου δικαιώματος μπορεί να απορριφθούν και η απαίτηση να επιστραφεί στον φορέα-πιστωτή, σε περίπτωση που η αίτηση, για παράδειγμα:
               
                           —
                        
                        
                           δεν είναι πλήρης και/ή δεν έχει συμπληρωθεί σωστά·
                        
                     
                           —
                        
                        
                           αφορά παροχές που δεν χορηγήθηκαν εντός της περιόδου ισχύος της ΕΚΑΑ ή του εγγράφου δικαιώματος που χρησιμοποιήθηκε για τη λήψη των παροχών.
                        
                     
            
               2.   Η απαίτηση δεν μπορεί να απορριφθεί με την αιτιολογία ότι το άτομο έπαψε να είναι ασφαλισμένο στον φορέα ο οποίος εξέδωσε την ΕΚΑΑ ή το έγγραφο δικαιώματος, εφόσον οι παροχές χορηγήθηκαν στον δικαιούχο εντός της περιόδου ισχύος του χρησιμοποιηθέντος εγγράφου.
            
            
               3.   Ο φορέας ο οποίος είναι υποχρεωμένος να αποδώσει το κόστος των παροχών που χορηγήθηκαν βάσει ΕΚΑΑ μπορεί να ζητήσει από τον φορέα στον οποίο ήταν ορθώς εγγεγραμμένο το άτομο τη στιγμή της χορήγησης των παροχών να αποδώσει το κόστος των εν λόγω παροχών στον πρώτο φορέα ή, αν το άτομο δεν είχε δικαίωμα να χρησιμοποιήσει την ΕΚΑΑ, να προβεί σε διακανονισμό του θέματος με τον ενδιαφερόμενο.
            
         
         
            Άρθρο 3
            Η απαίτηση δεν μπορεί να επανεξεταστεί από τον φορέα-οφειλέτη όσον αφορά τη συμμόρφωσή της με το άρθρο 19 και το άρθρο 27 παράγραφος 1 του Kανονισμού (ΕΚ) αριθ. 883/2004, εκτός αν υπάρχουν βάσιμοι λόγοι που δικαιολογούν υπόνοια κατάχρησης, όπως αποσαφηνίζεται βάσει της νομολογίας του Ευρωπαϊκού Δικαστηρίου (3). Ο φορέας-οφειλέτης είναι, συνεπώς, υποχρεωμένος να δεχθεί τις πληροφορίες στις οποίες βασίζεται η απαίτηση και να εκτελέσει τη χρηματική επιστροφή. Σε περίπτωση που υπάρχει υπόνοια κατάχρησης, ο φορέας-οφειλέτης μπορεί, για σχετικούς λόγους, να απορρίψει την απαίτηση, όπως προβλέπεται στο άρθρο 67 παράγραφος 5 του Κανονισμού Εφαρμογής.
         
         
            Άρθρο 4
            Για τους σκοπούς της εφαρμογής των άρθρων 2 και 3, αν ο φορέας-οφειλέτης εκφράζει αμφιβολίες ως προς την ορθότητα των πραγματικών στοιχείων στα οποία βασίζεται η απαίτηση, εναπόκειται στον φορέα-πιστωτή να επανεξετάσει κατά πόσον το τιμολόγιο εκδόθηκε σωστά και, εφόσον είναι απαραίτητο, να αποσύρει ή να υπολογίσει εκ νέου την απαίτηση.
         
         
            Άρθρο 5
            Απαίτηση που υποβάλλεται μετά την προθεσμία η οποία καθορίζεται στο άρθρο 67 παράγραφος 1 του Κανονισμού Εφαρμογής δεν λαμβάνεται υπόψη.
         
         B.   Απόδοση βάσει κατ’ αποκοπή ποσών (άρθρο 63 του Κανονισμού εφαρμογής)
         
         
            Άρθρο 6
            Η κατάσταση που προβλέπεται στο άρθρο 64 παράγραφος 4 του Kανονισμού Eφαρμογής υποβάλλεται στον οργανισμό σύνδεσης του κράτους μέλους οφειλέτη έως το τέλος του έτους που ακολουθεί το έτος αναφοράς, ενώ οι απαιτήσεις που βασίζονται στην εν λόγω κατάσταση υποβάλλονται στον ίδιο φορέα το συντομότερο δυνατόν μετά τη δημοσίευση στην Επίσημη Εφημερίδα της Ευρωπαϊκής Ένωσης των ετήσιων κατ’ αποκοπή ποσών κατ’ άτομο, αλλά εντός της προθεσμίας που προβλέπεται στο άρθρο 67 παράγραφος 2 του Κανονισμού Εφαρμογής.
         
         
            Άρθρο 7
            Ο φορέας-πιστωτής υποβάλλει, όταν είναι δυνατόν, με την ίδια ευκαιρία , στον φορέα-οφειλέτη τις απαιτήσεις που αφορούν ένα συγκεκριμένο ημερολογιακό έτος.
         
         
            Άρθρο 8
            Ο φορέας-οφειλέτης ο οποίος λαμβάνει απαίτηση απόδοσης η οποία καθορίζεται βάσει κατ’ αποκοπή ποσών εξασφαλίζει την πληρωμή της απαίτησης εντός της προθεσμίας που προβλέπεται στο άρθρο 67 παράγραφος 5 του Κανονισμού Εφαρμογής, αλλά πριν από την καταληκτική ημερομηνία, μόλις είναι σε θέση να το πράξει.
         
         
            Άρθρο 9
            Απαίτηση που υποβάλλεται μετά την προθεσμία η οποία καθορίζεται στο άρθρο 67 παράγραφος 2 του Κανονισμού Εφαρμογής δεν λαμβάνεται υπόψη.
         
         
            Άρθρο 10
            Απαίτηση απόδοσης παροχών η οποία καθορίζεται βάσει κατ’ αποκοπή ποσών μπορεί να απορριφθεί και να επιστραφεί στον φορέα-πιστωτή, σε περίπτωση που η αίτηση, για παράδειγμα:
            
                        —
                     
                     
                        δεν είναι πλήρης και/ή δεν έχει συμπληρωθεί σωστά·
                     
                  
                        —
                     
                     
                        αναφέρεται σε χρονικό διάστημα το οποίο δεν καλύπτεται από την καταγραφή βάσει έγκυρου εγγράφου δικαιώματος.
                     
                  
         
            Άρθρο 11
            Αν ο φορέας-οφειλέτης εκφράζει αμφιβολίες ως προς την ορθότητα των πραγματικών στοιχείων στα οποία βασίζεται η απαίτηση, εναπόκειται στον φορέα-πιστωτή να επανεξετάσει κατά πόσον το τιμολόγιο εκδόθηκε σωστά και, εφόσον είναι απαραίτητο, να αποσύρει ή να υπολογίσει εκ νέου την απαίτηση.
         
         Γ.   Πληρωμή των απαιτήσεων (άρθρο 67 του Κανονισμού Εφαρμογής)
         
         
            Άρθρο 12
            
               1.   Σύμφωνα με το άρθρο 67 παράγραφος 5 του Κανονισμού Εφαρμογής, καμία απαίτηση δεν μπορεί να αμφισβητηθεί μετά την παρέλευση 18 μηνών από το τέλος του μήνα κατά τον οποίον υποβλήθηκε στον οργανισμό σύνδεσης του κράτους μέλους οφειλέτη.
            
            
               2.   Όταν ο οργανισμός σύνδεσης του κράτους μέλους πιστωτή δεν απαντήσει και δεν υποβάλει τα ζητούμενα στοιχεία εντός 12 μηνών από το τέλος του μήνα κατά τον οποίο παραλήφθηκε η αμφισβήτηση από τον οργανισμό σύνδεσης του κράτους μέλους πιστωτή, η αμφισβήτηση θεωρείται ότι έχει γίνει αποδεκτή από το κράτος μέλος πιστωτή και η απαίτηση ή τα σχετικά της μέρη απορρίπτονται οριστικά.
            
         
         Δ.   Προκαταβολές και τόκοι υπερημερίας (άρθρο 68 του Κανονισμού Εφαρμογής)
         
         
            Άρθρο 13
            Σε περίπτωση προκαταβολής βάσει του άρθρου 68 του Κανονισμού Εφαρμογής, το ποσό που πρέπει να προκαταβληθεί καθορίζεται χωριστά για τις απαιτήσεις που βασίζονται σε πραγματικές δαπάνες (άρθρο 67 παράγραφος 1 του Κανονισμού Εφαρμογής) και για τις απαιτήσεις βάσει κατ’ αποκοπή ποσών (άρθρο 67 παράγραφος 2 του Κανονισμού Εφαρμογής).
         
         
            Άρθρο 14
            
               1.   Η προκαταβολή σύμφωνα με το άρθρο 68 παράγραφος 1 του Kανονισμού Eφαρμογής αντιπροσωπεύει τουλάχιστον το 90 % του συνολικού ποσού του αρχικού αιτήματος από τον οργανισμό σύνδεσης του κράτους μέλους πιστωτή.
            
            
               2.   Αν το κράτος μέλος πιστωτής έχει κάνει μια γενική δήλωση ότι αποδέχεται τις προκαταβολές πληρωμών οι εν λόγω πληρωμές θα θεωρούνται αυτομάτως αποδεκτές. Η επιτροπή λογαριασμών καταρτίζει κατάλογο των κρατών μελών που έχουν δηλώσει ότι αποδέχονται τις προκαταβολές.
            
            
               3.   Τα κράτη μέλη που δεν έχουν δηλώσει ότι αποδέχονται προκαταβολές, κατά κανόνα απαντούν σε συγκεκριμένες προσφορές προκαταβολών εντός έξι μηνών από το τέλος του μήνα κατά τον οποίο υποβλήθηκε η απαίτηση. Ελλείψει απάντησης εντός του δεδομένου χρονικού πλαισίου η προκαταβολή θεωρείται ότι έγινε δεκτή και εκτελείται.
            
         
         
            Άρθρο 15
            
               1.   Στην περίπτωση διακανονισμού απαίτησης για την οποία έχει χορηγηθεί προκαταβολή, ο οφειλέτης είναι υποχρεωμένος να καταβάλει μόνο τη διαφορά μεταξύ του τελικού ποσού της απαίτησης και του ποσού της προκαταβολής.
            
            
               2.   Αν το ποσό της απαίτησης είναι μικρότερο από την προκαταβολή που καθορίστηκε με βάση το αρχικό ποσό της απαίτησης, το κράτος μέλος πιστωτής:
               
                           α)
                        
                        
                           είτε επιστρέφει το επιπλέον καταβληθέν ποσό στο κράτος μέλος οφειλέτη . Η εν λόγω συναλλαγή διακανονισμού πραγματοποιείται από τον οργανισμό σύνδεσης του κράτους μέλους πιστωτή χωρίς καθυστέρηση και το αργότερο εντός έξι μηνών από το τέλος του μήνα κατά τον οποίο καθορίστηκε το ποσό της απαίτησης· είτε
                        
                     
                           β)
                        
                        
                           συμφωνεί με το κράτος μέλος οφειλέτη να ανακτήσει το επιπλέον καταβληθέν ποσό με συμψηφισμό μεταγενέστερης απαίτησης. Η πράξη διακανονισμού προσδιορίζει σαφώς το επιπλέον καταβληθέν ποσό που πρέπει να ανακτηθεί μέσω της μεταγενέστερης απαίτησης.
                        
                     
            
               3.   Οι τόκοι που παράγονται από την προκαταβολή δεν μειώνουν το χρέος του κράτους μέλους που είναι υπεύθυνο για τη χορήγηση παροχών και παραμένουν περιουσιακό στοιχείο του κράτους μέλους πιστωτή.
            
         
         
            Άρθρο 16
            
               1.   Οι τόκοι υπερημερίας που καταλογίζονται σύμφωνα με το άρθρο 68 παράγραφος 1 του Κανονισμού Εφαρμογής υπολογίζονται με βάση μήνες, σύμφωνα με τον ακόλουθο τύπο:
               
                  
               Όπου:
               
                           —
                        
                        
                           I αντιπροσωπεύει το ποσό των τόκων υπερημερίας.
                        
                     
                           —
                        
                        
                           PV («παρούσα αξία») αντιπροσωπεύει την αξία των καθυστερημένων πληρωμών. Η αξία καθορίζεται ως το ποσό των οφειλόμενων απαιτήσεων που δεν έχει διακανονιστεί εντός των προθεσμιών που καθορίζονται στο άρθρο 67 παράγραφος 5 και το άρθρο 67 παράγραφος 6 του Κανονισμού Εφαρμογής, και που δεν καλύπτεται από την προκαταβολή σύμφωνα με το άρθρο 68 παράγραφος 1 του Κανονισμού Εφαρμογής. Η παρούσα αξία περιλαμβάνει μόνο την απαίτηση ή στοιχεία της που έχουν αμοιβαία αναγνωριστεί από τα κράτη μέλη, οφειλέτη και πιστωτή, ως έγκυρα, ακόμη και αν το σύνολο ή μέρος της απαίτησης αποτέλεσε αντικείμενο διαδικασίας αμφισβήτησης.
                        
                     
                           —
                        
                        
                           i αντιπροσωπεύει ετήσιο επιτόκιο που καθορίστηκε από την Ευρωπαϊκή Κεντρική Τράπεζα για τις κύριες πράξεις αναχρηματοδότησης το οποίο ήταν σε ισχύ την πρώτη ημέρα του μήνα κατά τον οποίον όφειλε να εκτελεστεί η πληρωμή.
                        
                     
                           —
                        
                        
                           
                              
                                 n
                               αντιπροσωπεύει τη χρονική περίοδο (σε μήνες) που ξεκινά τον πρώτο μήνα μετά την πάροδο των προθεσμιών που ορίζονται στο άρθρο 68 παράγραφος 1 του Κανονισμού Εφαρμογής και συνεχίζεται μέχρι και τον μήνα (συμπεριλαμβανόμενο) πριν από τον μήνα κατά τον οποίο εισπράττεται η πληρωμή. Η περίοδος αυτή δεν διακόπτεται κατά τη διάρκεια της διαδικασίας που προβλέπεται στο άρθρο 67 παράγραφος 7 του Κανονισμού Εφαρμογής.
                        
                     
            
               2.   Η απαίτηση καταβολής τόκων υπερημερίας υποβάλλεται από τον οργανισμό σύνδεσης του κράτους μέλους πιστωτή στον οργανισμό σύνδεσης του κράτους μέλους οφειλέτη εντός έξι μηνών από τον μήνα κατά τον οποίο καταβλήθηκε η καθυστερημένη πληρωμή.
            
            
               3.   Τυχόν απαίτηση για τόκους υπερημερίας που υποβάλλεται μετά τη λήξη της προθεσμίας που προβλέπεται στην παράγραφο 2 δεν λαμβάνεται υπόψη.
            
         
         
            Άρθρο 17
            
               1.   Το ποσό των τόκων υπερημερίας καταβάλλεται στον οργανισμό σύνδεσης του κράτους μέλους πιστωτή εντός δώδεκα μηνών από το τέλος του μήνα κατά τον οποίο υποβλήθηκε η απαίτηση στον οργανισμό σύνδεσης του κράτους μέλους που είναι υπεύθυνο για τη χορήγηση παροχών.
            
            
               2.   Η Επιτροπή Λογαριασμών διευκολύνει το τελικό κλείσιμο των λογαριασμών σε περιπτώσεις όπου δεν επετεύχθη διακανονισμός της απαίτησης καταβολής τόκων υπερημερίας εντός των προθεσμιών που προβλέπονται στην παράγραφο 1, κατόπιν αιτιολογημένης αίτησης ενός των μερών. Η αιτιολογημένη γνώμη της Επιτροπής Λογαριασμών πρέπει να εκδίδεται εντός έξι μηνών από τον μήνα κατά τον οποίο το ζήτημα παραπέμφθηκε σ’ αυτήν.
            
         
         Ε.   Διάφορες διατάξεις
         
         
            Άρθρο 18
            
               1.   Για τους σκοπούς των πληρωμών που αναφέρονται στην Απόφαση, η ημερομηνία πληρωμής είναι η ημερομηνία αξίας της συναλλαγής, όπως καταχωρίζεται από το τραπεζικό ίδρυμα του οργανισμού σύνδεσης του κράτους μέλους πιστωτή.
            
            
               2.   Ο οργανισμός σύνδεσης του κράτους μέλους οφειλέτη επιβεβαιώνει την παραλαβή υποβληθείσας απαίτησης εντός δύο μηνών από την ημερομηνία παραλαβής της. Το αποδεικτικό αναφέρει την ημερομηνία παραλαβής της απαίτησης.
            
            
               3.   Δύο ή περισσότερα κράτη μέλη, ή οι αρμόδιες αρχές ή οργανισμοί σύνδεσής τους, μπορούν να απαλλάσσουν της πληρωμής ή να προβλέπουν άλλες μεθόδους διακανονισμού για τα είδη δαπανών που καλύπτονται από την παρούσα Απόφαση.
            
            
               4.   Η γνώμη της Επιτροπής Λογαριασμών που εκδίδεται σύμφωνα με το άρθρο 67 παράγραφος 7 του Κανονισμού Εφαρμογής μπορεί να απαλλάσσει της πληρωμής ή να προβλέπει άλλες μεθόδους διακανονισμού για τα είδη δαπανών που καλύπτονται από την παρούσα Απόφαση , λαμβάνοντας υπόψη την αρχή της καλής συνεργασίας μεταξύ των αρχών και των φορέων των κρατών μελών.
            
         
         ΣΤ.   Οριστικός διακανονισμός απαιτήσεων
         
         
            Άρθρο 19
            
               1.   Οι αμφισβητούμενες απαιτήσεις που δεν έχουν διακανονιστεί εντός της προθεσμίας που τάσσεται στο άρθρο 67 παράγραφος 6 του Κανονισμού Εφαρμογής και για τις οποίες κανένα μέρος δεν έχει κινήσει τη διαδικασία του άρθρου 67 παράγραφος 7 του Κανονισμού Εφαρμογής εντός 24 μηνών από τη λήξη της εν λόγω προθεσμίας θεωρούνται παραγεγραμμένες. Κατά τη διάρκεια αυτής της περιόδου 24 μηνών, αμφότερα τα μέρη συνεχίζουν να επιδιώκουν τον οριστικό διακανονισμό των υποθέσεων αυτών έως ότου κινηθεί η διαδικασία του άρθρου 67 παράγραφος 7 του Κανονισμού Εφαρμογής.
            
            
               2.   Κατά παρέκκλιση από την παράγραφο 1, ισχύουν οι ακόλουθες προθεσμίες για την κίνηση της διαδικασίας του άρθρου 67 παράγραφος 7 του Kανονισμού Eφαρμογής:
               
                           α)
                        
                        
                           Οι αμφισβητούμενες απαιτήσεις που υποβλήθηκαν μεταξύ 1 Μαΐου 2010 και 31 Δεκεμβρίου 2013 θεωρούνται παραγεγραμμένες εάν κανένα μέρος δεν κινήσει τη διαδικασία του άρθρου 67 παράγραφος 7 του Κανονισμού Εφαρμογής εντός 24 μηνών από την έναρξη ισχύος της παρούσας απόφασης.
                        
                     
                           β)
                        
                        
                           Οι αμφισβητούμενες απαιτήσεις που υποβλήθηκαν μεταξύ 1 Ιανουαρίου 2014 και 31 Δεκεμβρίου 2015 θεωρούνται παραγεγραμμένες εάν κανένα μέρος δεν κινήσει τη διαδικασία του άρθρου 67 παράγραφος 7 του Κανονισμού Εφαρμογής εντός 36 μηνών από την έναρξη ισχύος της παρούσας απόφασης.
                        
                     
                           γ)
                        
                        
                           Οι αμφισβητούμενες απαιτήσεις που υποβλήθηκαν μεταξύ 1 Ιανουαρίου 2016 και 31 Δεκεμβρίου 2017 θεωρούνται παραγεγραμμένες εάν κανένα μέρος δεν κινήσει τη διαδικασία του άρθρου 67 παράγραφος 7 του Κανονισμού Εφαρμογής εντός 48 μηνών από την έναρξη ισχύος της παρούσας απόφασης.
                        
                     
            
               3.   Οι παράγραφοι 1 και 2 εφαρμόζονται μόνο σε απαιτήσεις που υπόκεινται στους διαδικαστικούς κανόνες σύμφωνα με τις διατάξεις των άρθρων 66 έως 68 του Κανονισμού Εφαρμογής.
            
            
               4.   Οι οργανισμοί σύνδεσης των κρατών μελών μπορούν να συμφωνήσουν διμερώς σχετικά με τον οριστικό διακανονισμό των απαιτήσεων για τους φορείς που εμπίπτουν στην αρμοδιότητά τους. Οι εν λόγω συμφωνίες μπορούν επίσης να περιλαμβάνουν γενικές λύσεις χωρίς να εξετάζονται μεμονωμένες περιπτώσεις.
            
         
         Ζ.   Τελικές Διατάξεις
         
         
            Άρθρο 20
            
               1.   Οι φορείς πρέπει να εξασφαλίζουν ότι υπάρχει καλή συνεργασία μεταξύ τους και να ενεργούν σαν να επρόκειτο για την εφαρμογή της δικής τους νομοθεσίας.
            
            
               2.   Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης. Θα εφαρμόζεται από την πρώτη ημέρα από τη δημοσίευση σε όλες τις απαιτήσεις απόδοσης βάσει πραγματικών δαπανών που έχουν καταχωριστεί στους λογαριασμούς για το κράτος μέλος πιστωτή μετά την έναρξη ισχύος του Kανονισμού (ΕΚ) αριθ. 987/2009 και σε όλες τις απαιτήσεις απόδοσης βάσει κατ’ αποκοπή ποσών οι οποίες έχουν δημοσιευθεί στην Επίσημη Εφημερίδα της Ευρωπαϊκής Ένωσης μετά την έναρξη ισχύος του Kανονισμού (ΕΚ) αριθ. 987/2009.
            
            
               3.   Η παρούσα απόφαση αντικαθιστά την απόφαση αριθ. S9 της 20ης Ιουνίου 2013 (4).
            
            
               4.   Κατά παρέκκλιση από την παράγραφο 2, το άρθρο 12 παράγραφος 2 και το άρθρο 18 παράγραφος 2 ισχύουν για τις απαιτήσεις που προβλέπονται στην παράγραφο 2 και οι οποίες υποβλήθηκαν στον οργανισμό σύνδεσης του κράτους μέλους οφειλέτη μετά τις 27 Σεπτεμβρίου 2013.
            
         
         
            
               
                  Η πρόεδρος της Διοικητικής Επιτροπής
               
               Moira KETTNER
            
         
         
            (1)  ΕΕ L 166 της 30.4.2004, σ. 1.
         
            (2)  ΕΕ L 284 της 30.10.2009, σ. 1.
         
            (3)  Απόφαση της 12ης Απριλίου 2005 στην υπόθεση C-145/03 «Κληρονόμοι της Annette Keller κατά των Instituto Nacional de la Seguridad Social (INSS) και Instituto Nacional de Gestión Sanitaria (Ingesa)», ECLI:EU:C:2005:211.
         
            (4)  ΕΕ C 279 της 27.9.2013, σ. 8.